User talk:Shibanidutta123

Chinmay Dutta Hindi Disseminator चिन्मय दत्ता हिंदी प्रचारक

परिचय एवं संपर्क भारत स्थित झारखंड के चाईबासा निवासी चिन्मय दत्ता गैर-सरकारी संस्था, 'दर्शन मेला म्यूजियम डेवलपमेंट सोसायटी' के अध्यक्ष हैं। चिन्मय की सबसे बड़ी एवं प्रेरक बात यह है कि इन्होंने कोई शैक्षणिक उच्च शिक्षा हासिल नहीं की है, लेकिन स्कूल के दिनों में मिली एक सीख ने उन्हें शिक्षा के प्रसार के लिए काम करने की प्रेरणा दी, जिसके कारण वे राजभाषा हिंदी के प्रचारक बने। इनसे +91 9234333481 पर संपर्क कर सकते हैं।

जन्म पश्चिम बंगाल के बांकुड़ा जिला मुख्यालय के प्रसिद्ध स्थान गोविंद नगर में अवस्थित बांकुड़ा सम्मिलनी मेडिकल कॉलेज एंड हॉस्पिटल में 3 दिसंबर 1974 को इनका जन्म हुआ। इस मेडिकल कॉलेज के निकट अवस्थित राजग्राम में इनका पैतृक घर है। 3 दिसंबर को ही डॉक्टर राजेंद्र प्रसाद और खुदीराम बोस का जन्मदिन भी है, जो इनके प्रेरणास्रोत हैं।

परिवार एक वर्ष की उम्र में ये अपनी माता कल्याणी दत्ता एवं पिता चक्रधारी दत्ता के साथ नानी-घर चाईबासा आए। 1980 में इनका नामांकन चाईबासा अवस्थित 1890 में स्थापित राम गोपाल सेन प्राथमिक विद्यालय में हुआ। 1985 में ये अपने माता-पिता के साथ बिहार स्थित जमुई गए, जहां इनके माता-पिता गैर-सरकारी संस्था, 'विकास समिति' में कार्यरत थे। विकास समिति के छात्रावास में इन्होंने दसवीं तक की शिक्षा प्राप्त की। 2011 में इनके पिता स्वर्गीय चक्रधारी दत्ता के ब्रह्मलीन होने के उपरांत इनके परिवार में इनकी माता कल्याणी दत्ता, धर्मपत्नी शिवानी दत्ता एवं पुत्र जनश्रुत दत्ता हैं।

प्रेरणा 1986 में ये जमुई अवस्थित गैर-सरकारी संस्था, 'विकास समिति' में थे। विकास समिति को डेनमार्क का अंशदान प्राप्त था। वहां निरीक्षण में आए डेनमार्क के अतिथियों से इन्हें अपनी पढ़ाई के साथ आस-पास के बच्चों को पढ़ाते हुए शिक्षा-प्रसार की प्रेरणा मिली। दूरदर्शन पर प्रसारित 1987 में रामानंद सागर के 'रामायण' और 1988 में बलदेव राज चोपड़ा के 'महाभारत' का इनके ऊपर गहरा प्रभाव पड़ा। ये धर्म और कर्म के संगम इनके लिए प्रेरणास्रोत रहे।

लेखन 1986 में राज कॉमिक्स ने प्रकाशन जगत में पदार्पण किया था। इससे प्रभावित होकर चिन्मय दत्ता ने 1990 में राज लाइब्रेरी की स्थापना की। यहां से इनके पठन-पाठन का दौर प्रारंभ हुई। यशपाल की रचना 'अखबार में नाम' से प्रेरित होकर 1995 में रांची से प्रकाशित पत्रिका 'युगश्री' में इनकी रचनाओं का प्रकाशन प्रारंभ हुआ। 2001 में पुस्तक 'दर्शन मेला' लिखना प्रारंभ किया, जो नेचर इज गॉड को प्रमाणित करती है। अपने लक्ष्य में आशातीत सफलता न मिलने तक इन्होंने पुस्तक दर्शन मेला पर स्वयं प्रतिबंध लगा रखा है। इनकी रचनाएं नेशनल बुक ट्रस्ट की पत्रिका 'पाठक मंच बुलेटिन', नई दिल्ली से प्रकाशित पत्रिका 'विकल्प मीमांसा' एवं झारखंड से प्रकाशित पत्रिका 'देवी रत्नगर्भा' में प्रकाशित हुई हैं।

सम्मान एवं उपलब्धि 2001 में पुस्तक 'दर्शन मेला' का प्रथम भाग लिखने के बाद इनका सपना नई दिल्ली स्थित किसी उच्च स्तरीय संस्था से जुड़ना था। समाचार पत्र 'रांची एक्सप्रेस' के 5 दिसंबर 2003 के अंक में नेशनल बुक ट्रस्ट के पाठक मंच की सदस्यता हेतु विज्ञापन देख पत्र द्वारा ट्रस्ट से सदस्यता की इच्छा जाहिर की। 6 जनवरी 2004 को ट्रस्ट-संपादक श्री मानस रंजन महापात्र ने इनकी संस्था को पाठक मंच से जोड़ा। पाठक मंच बुलेटिन के मई 2008 अंक के प्रथम पृष्ठ में इनकी संघर्ष गाथा प्रकाशित हुई। 2013 में श्री महापात्र ने नई दिल्ली विश्व पुस्तक मेला में सर्वश्रेष्ठ पाठक मंच संचालन के लिए इन्हें सम्मानित किया। इस अवसर पर इनकी पाठक मंच की उपलब्धि पर छापी गई पुस्तक 'सपनों का सफर' का लोकार्पण ट्रस्ट-निदेशक श्री एम. ए. सिकंदर ने किया। यहां ट्रस्ट में अंग्रेजी संपादक श्री द्विजेंद्र कुमार की भूमिका स्मरणीय रही। 2013 में इनकी संस्था ट्रस्ट की 'किताब क्लब' से जुड़ी। ट्रस्ट में अंग्रेजी संपादक सुश्री सुरेखा सचदेव ने पाठक मंच बुलेटिन के नवंबर 2014 अंक में इनकी संस्था की 6 रचनाएं एक साथ प्रकाशित की। 2017 में झारखंड में ट्रस्ट द्वारा आयोजित रांची पुस्तक मेला में ट्रस्ट में हिंदी संपादक श्री दीपक कुमार गुप्ता ने इन्हें साहित्यिक कार्यक्रम में स्रोत/संदर्भ व्यक्ति (रिसोर्स पर्सन) बनाया। यहां इन्हें पद्मश्री बलबीर दत्त का सानिध्य मिला। ट्रस्ट की पत्रिकाएं, 'पाठक मंच बुलेटिन' एवं 'पुस्तक संस्कृति' का इनके संस्था में नियमित संकलन है।

पत्रकारिता ट्रस्ट की पत्रिका 'पुस्तक संस्कृति' के अप्रैल-जून 2016 अंक में नई दिल्ली से प्रकाशित राष्ट्रीय हिंदी मासिक समाचार पत्रिका 'विकल्प मीमांसा' का विज्ञापन प्रकाशित हुआ था। 2018 तक चाईबासा के समाचारों का प्रकाशन रांची एवं जमशेदपुर तक सीमित रहा। इन्होंने 'विकल्प मीमांसा' की संपादक श्रीमती सारिका झा से संपर्क कर झारखंड ब्यूरो प्रमुख की जिम्मेदारी लेकर चाईबासा के साथ ही झारखंड के समाचारों को विकल्प मीमांसा के प्रिंट एवं ऑनलाइन प्लेटफॉर्म के माध्यम से राष्ट्रीय स्तर पर नई दिल्ली से प्रसारित कराना प्रारंभ किया।

मान्यता एवं संदेश इनकी मान्यता है कि जो पवित्र संकल्प लेकर दृढ़ रहते हैं, उनके साथ सहयोग, बुद्धि और बल देने वाले स्वत: जुड़ जाते हैं। इनका संदेश है कि अपने सपनों के बारे में सोचें और उन्हें कैसे पूरा करना है इसकी कोशिश करें। अगर आप रास्ते में कठिनाइयों का सामना करते हैं, तो इसका मतलब है कि सफलता जरूर आपके कदम चूमेगी।